Vannsportdrakter har nylontekstil-overflate både utenpå og inni, og er dermed lette å ta på og tåler mye både på innsiden og utsiden. Dette er de mest praktiske draktene for lek i vannkanten, inkludert svømming og snorkling. Frivannsliv tilbyr slike drakter i ulik tykkelse med og uten hette.  Fra våren 2022 tilbyr vi fridykkerdrakter med Open Cell også til barn. Disse draktene krever mer teknikk for påkledning, og man må være forsiktig med materialet på innsiden. Disse draktene slipper inn minimalt med vann, og kan brukes større deler av året uten at man fryser, og er dermed ideelle for fridykking. Mange fridykkere som har barn som vil være med, gleder seg over denne satsningen.